บาทเปิด 32.59 บาทต่อดอลลาร์ แนวโน้มผันผวน
เงินบาทเปิดตลาด 32.59 บาทต่อดอลลาร์ แนวโน้มผันผวน มองกรอบเคลื่อนไหววันนี้ 32.40-32.65 บาทต่อดอลลาร์
25 ก.พ. 2565

เมื่อวันที่ 25 กพ. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.59 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 32.51 บาท/ดอลลาร์เช้านี้บาทอ่อนค่าจากจากเย็นวาน อย่างไรก็ดี เมื่อคืนนี้ ตลาดผันผวนค่อนข้างมาก และบาทขึ้นไปค่อนข้างสูง ปัจจัยจากสถานการณ์ความตึงเครียดในยูเครน และการคว่ำบาตรของชาติตะวันตกต่อรัสเซีย ด้านสกุลเงินภูมิภาควันนี้ ค่อนข้างผสมทั้งอ่อนค่าและแข็งค่า"บาทอ่อนค่าท้ายตลาด แต่เมื่อคืนบาทขึ้นไปสูง ตลาดผันผวน จากปัจจัยเรื่องสถานการณ์ยูเครน แต่พอเปิดตลาดในประเทศบาทก็กลับลงมา " นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 32.40 - 32.65 บาท/ดอลลาร์